ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Ένας άντρας γελαστός και πεινασμένος
Τον κόσμο να γυρίσει έχει βαλθεί
Να καταλάβει προσπαθεί
Τι τέχνη έχει το μακαρόνι Το χοιρινό και το αρνί
Θα σας έρθει οδικώς
Ή και αεροπορικώς
Θα τα πει τραγουδιστά
Ή λίγο χορευτικά
Μαζί σας θα γελάσει
Μαζί σας θα κλάψει
Μόνο μία χάρη σάς ζητά
Κάποιος να ταΐσει
Αν μπορεί κάποιος, παιδιά Να ταΐσει τον Φιλ, τελικά
Τώρα, ας τον ταΐσει κάποιος πια
ΡΙΟ ΝΤΕ ΤΖΑΝΕΪΡΟ
Είμαι στο Ρίο ντε Τζανέιρο,
δίπλα στη θάλασσα. Με τον Μπιάλιστοκ και τον Λίο.
Από το Δύο Τρελοί Παραγωγοί.
Από κει άκουσα για το Ρίο πρώτη φορά.
Μόνο για τη μουσική ξέρω.
Μου είπαν ότι θα έχει ζέστη. Το εννοούσαν.
Η Βραζιλία είναι η μεγαλύτερη χώρα
της Λατινικής Αμερικής σε έκταση και πληθυσμό,
με πάνω από 200 εκατομμύρια κατοίκους. Το Ρίο είναι η δεύτερη μεγαλύτερη πόλη.
Δεν έχω ξαναδεί κάτι τέτοιο.
Έχουν πολλά βουνά,
πολύ όμορφα βουνά.
Το ένα έχει το διάσημο άγαλμα αυτού του κυρίου.
Και έχει και κοιλάδες και διάφορα άλλα. Η πόλη πού είναι;
Είναι όλα εκεί.
Εντυπωσιακό!
Το αποκαλούν "Θαυμάσια Πόλη"
κι έχουν δίκιο.
Παίρνω το αποσμητικό και ξεκινώ.
-Γεια. -Γεια.
-Πώς είσαι; -Καλά είμαι, εσύ;
Πολύ καλά. Τι ωραία αγορά.
-Φοβερή, έτσι; -Πώς τη λένε;
Είναι η Πράσα Νόσα Σενιόρα Ντε Πάις.
Εσύ εύκολα το λες.
Ο Τομ Λεμέζουρερ είναι Βρετανός που γύριζε τον κόσμο,
αλλά γνώρισε μια κοπέλα και έμεινε στο Ρίο.
Μάλλον του αρέσει η ζέστη.
Κάνει ξεναγήσεις φαγητού, οπότε είμαι σε καλά χέρια.
Και ξεκινώ το ταξίδι μου κάνοντας κάτι που αγαπώ.
Δοκιμάζω φρούτα.
Σε ένα τροπικό μέρος, τα φρούτα είναι το παν!
Ναι.
Ξέρει τι κάνει.
Θυμίζει βίαιο φόνο.
Είναι φρούτο του πάθους, το μαρακουζά.
Είναι ξινό. Ετοιμάσου.
Αυτό είναι. Πολύ καλό!
Το δίνουν στα παιδιά, για να ηρεμούν.
-Τέλεια. Είμαι ήρεμος. -Ναι.
Κοιτάζω αυτά εδώ τώρα.
Είναι φανταστικά.
-Τι είναι; -Είναι εποχιακά.
Ένα μικρό μάνγκο που λέγεται "καρλοτσίνια".
Βγαίνουν μόνο για έναν ή δύο μήνες.
Δοκίμασε. Πολύ έντονη γεύση.
-Αμάν. -Φοβερό, έτσι;
-Δοκίμασες; -Όχι.
Το χρειάζεστε αυτό.
Είναι ο βασιλιάς των μάνγκο. Πώς το είπαμε;
Μάνγκα καρλοτσίνια.
-Καρλοτσίνια. -Τέλεια.
Να το θυμάστε.
Θα τα χώσω στις τσέπες μου και θα περάσω τα σύνορα.
Για δες. Φρούτο του δράκου.
Το λέω πριν δοκιμάσω, είναι το πιο απογοητευτικό φρούτο.
Δεν είναι; Το χρώμα του υπόσχεται πολλά, μα…
Τόσο όμορφο.
-Πιο νόστιμο από άλλα. -Ίσως.
Παπάγια.
Φοβερό.
Ναι.
Έχει πολλή πλάκα.
-Την πιστεύεις τη δουλειά μου; -Τέλεια.
Τη δικιά μου την πιστεύεις;
-Καλή δουλειά. -Έχουμε καλές δουλειές.
Ρίτσαρντ, πάρε για όλους.
-Αυτό. -Εντάξει.
-Προχωράμε. -Φύγαμε.
-Obrigado. -Παρακαλώ. Να έρχεστε συνέχεια.
Αυτό ακριβώς θα κάνω.
Θα ξέρεις τη ρίζα γιούκα. Έτσι τη λένε στην Ισπανία συνήθως.
Εγώ την ήξερα ως "κασάβα", μα είναι το ίδιο.
Αν βγάλεις το άμυλο από τη ρίζα, γίνεται ταπιόκα.
Τη βάζει σε αυτό το τεράστιο κόσκινο και την τρίβει.
-Γίνεται… -Γίνεται σκόνη.
Όσο ζεσταίνεται, γίνεται σαν ζελέ. Καταλήγεις με τηγανίτα.
-Ρίγανη. -Ναι.
Και βραζιλιάνικο τυρί κέιζο κουάλιο.
Το κάνει να φαίνεται εύκολο.
Όταν το κάνω στο σπίτι μου, γίνονται όλα χάλια.
Ευχαριστώ.
Obrigado.
Τι λες;
Είναι πολύ καλό. Το λατρεύω!
Και έχει και συνέχεια. Δείτε αυτό το παστέλ.
Έχει πολλά. Ποια σ' αρέσουν;
Αυτό με τη γαρίδα, το καμαράο.
Θα πάρω κι ένα παλμίτο. Προέρχεται από φοινικοειδή.
Obrigado.
Πολύ πικάντικο;
Είναι ωραίο. Όχι υπερβολικά πικάντικο.
-Καλό, έτσι; -Μια χαρά.
Άλλος ένας λόγος να έρθεις.
Έχει και τυρί.
Πρώτη μπουκιά με τυρί.
Είναι από τα καλύτερα στον κόσμο.
Οι Πορτογάλοι εξερευνητές που το ανακάλυψαν το 1502
πέρασαν τον κόλπο για κάτι άλλο
και το ονόμασαν "Ποτάμι του Ιανουαρίου" ή "Ρίο ντε Τζανέιρο" στα πορτογαλικά.
Πάνω από 500 χρόνια μετά,
η ευρωπαϊκή επιρροή είναι φανερή,
ενώ υπάρχουν και πολλοί Αφρικανοί και ιθαγενείς.
Ο πολιτισμός της Βραζιλίας είναι μια ωραία μίξη.
Κάτι στο οποίο συμφωνούν όλοι είναι το εθνικό ποτό, η κασάσα.
Φτιάχνεται από αποσταγμένο χυμό ζαχαροκάλαμου.
Για να δοκιμάσουμε λίγο, πήγαμε στην Ακαδημία της Κασάσα.
Πήρα μαζί την Τζασμίν και τη Νάντα, συνεργάτιδες της εκπομπής.
Ειλικρινά, ήθελα άτομα
που θα είχαν τις αντοχές μου στο ποτό
και που θα μου μάθαιναν μια σημαντική πορτογαλική λέξη.
Saúde.
-Saúde. -Saúde.
Θεέ μου.
Πολύ καλό!
Εδώ έχουν 50 διαφορετικά είδη κασάσα από όλη τη Βραζιλία.
-Αυτό είναι πολύ καλό, έτσι; -Ναι.
Τώρα που δοκιμάσαμε σκέτη κασάσα…
θα τη δοκιμάσουμε και στο εθνικό κοκτέιλ.
Καϊπιρίνια!
-Saúde. -Saúde.
-Saúde, Βαράντα.
Ρίτσι.
Διάβασα την ιστορία της καϊπιρίνια.
Είχαν μια φριχτή γρίπη πριν από 100 χρόνια.
Ήταν κάτι σαν φάρμακο, λόγω της βιταμίνης C των λάιμ.
Έτσι είπαν.
Και το αλκοόλ σκοτώνει…
Τα πάντα.
Αυτό το εστιατόριο… Από πότε υπάρχει;
-Από το 1985, ναι. -Το 1985.
-Άντε. -Τότε γεννήθηκα.
-Το 1985. -Γιατί γελάτε;
-Εδώ δες! Ναι. -Είναι πανέμορφο.
Δεν ήρθαμε εδώ μόνο για την κασάσα.
Ακούσαμε ότι έχουν και μια φοβερή εκδοχή του εθνικού πιάτου,
της φεζοάδα, ένα στιφάδο με βοδινό και χοιρινό κρέας,
μαύρα φασόλια και ψιλοκομμένη λαχανίδα.
Από πάνω έχει φαρόφα, ένα μείγμα από ψημένο αλεύρι.
Σερβίρεται με πορτοκάλια.
Ξεκινάμε με το ρύζι;
-Ναι. -Ένα στρώμα ρυζιού.
-Ναι. -Σας παρακολουθώ.
Ωραία, τώρα το…
-Έπρεπε να είχα κάνει τα νύχια μου. -Έπρεπε.
Παίρνει τα φασόλια. Δώσ' της λίγο κρέας.
Δεν μου αρέσει το…
Τι είναι αυτό;
Τι ήταν;
Μάλλον χτυπήσαμε σωλήνα.
Θεέ μου!
Ορίστε, Νάντα.
Νάντα.
-Εντάξει. -Κάλυψέ το.
Θα νιώσεις καλύτερα.
Δώσε μου κι εμένα ένα κομμάτι, λατρεύω το λουκάνικο.
-Θα σου βάλω λίγο… -Ναι, έτσι.
Μ' αρέσει που έχει φρούτο. Μ' αρέσει όλο.
Ναι.
-Για δείτε με. -Ωραία.
Ναι, είναι υπέροχο.
Θέλω να μάθω για τις ζωές σας στο Ρίο. Γεννηθήκατε εδώ.
-Εσύ όχι. -Όχι. Στο Μπουένος Άιρες.
-Ωραίο κι εκείνο. -Ωραίο.
-Συνεργάζεστε συχνά; -Πάντα.
-Δεν ζω χωρίς τη Νάντα. -Τι ωραίο αυτό.
Είναι η αγαπημένη μου συνεργάτιδα.
Πολύ γλυκό. Δεν είπε το ίδιο για σένα, αλλά εντάξει.
-Με παρατάει, μα δεν πειράζει. -Καλό εκ μέρους σου.
Παιδιά.
-Αυτή η νέα γενιά. -Άσε.
Φοβερό. Τώρα θέλω να δοκιμάσω…
-Το πικάντικο. -Ναι.
Καίει πολύ;
Ναι!
Φωνή από το υπερπέραν.
-Θέλεις; -Ναι.
-Θεέ μου. -Θεέ μου.
Κάν' το!
-Σταμάτα! -Θα τη σκοτώσεις.
Χάρηκα που σας γνώρισα.
Κι εγώ χάρηκα.
Θα πεθάνω τώρα.
Είναι τέλειο. Θα ψάξω να βρω φεζοάδα.
Όταν φύγω, αν πάω στο Λος Άντζελες ή τη Νέα Υόρκη,
θα ψάξω να βρω πού έχουν φεζοάδα.
Τη θέλω.
Να ζητήσουμε άλλη μία για σένα.
-Τι; -Καϊπιρίνια.
Θα πέσω σε κανένα αυτοκίνητο μετά.
Θα μαντέψω ότι η νούμερο ένα τουριστική δραστηριότητα
είναι να ανέβεις στο Πάο ντε Ασούκαρ.
Το όνομά του σημαίνει "κώνος ζάχαρης", επειδή παλιά η ζάχαρη
πουλιόταν σε κώνους.
Το πώς έφτιαξαν αυτό το τελεφερίκ
για να ανεβαίνουν πριν από 100 χρόνια…
Πανέμορφο.
Πρώτα σταματάς σε ένα βουνό στα μισά της διαδρομής.
Έλα τώρα!
Μόνο εγώ το βρίσκω εντυπωσιακό;
Απίστευτη θέα.
Έχει και όρνεα να σου υπενθυμίζουν τον θάνατο.
Πιστεύω ότι είναι η καλύτερη θέα του Ρίο.
Διόρθωση, η δεύτερη καλύτερη θέα.
Έχουμε κι άλλη διαδρομή.
Το ταξίδι μας προς την κορυφή θα κρατήσει περίπου τρία λεπτά.
Η Παραλία Κοπακαμπάνα.
-Σωστά; Αυτή είναι; -Ναι, αυτή είναι.
Ξέρω πράγματα!
Ανεβαίνεις στην κορυφή και η θέα αλλάζει 1.000%.
Δεν έχω ξαναδεί τόσο υπέροχη θέα.
Όλοι μας, όχι μόνο εγώ,
αλλά κι όλο το κουρασμένο συνεργείο, μείναμε με το στόμα ανοιχτό.
Ελάτε εδώ, πάρτε το τελεφερίκ και ανεβείτε στην κορυφή.
Πιείτε και ένα ποτό. Μια καϊπιρίνια,
είναι φανταστική.
Από τα καλύτερα ποτά που έχω πιει.
Να πίνεις αυτό το ποτό στην κορυφή του Ρίο το ηλιοβασίλεμα…
Κάντε το.
Έχουμε κάνει αρκετά ταξίδια.
Είναι από τα πιο όμορφα μέρη που έχω δει.
Πάμε στο νούμερο ένα εστιατόριο στη Βραζιλία,
το Lasai.
Θα φάω όχι μόνο με τον σεφ, τον Ράφα, αλλά και με τη Μαλίνα, τη γυναίκα του.
-Καλώς ήρθες. Χάρηκα. -Γεια.
Και αυτόν εδώ…
Ο πρωτότοκός μου, ο Μπένι.
-Μπένι! -Ναι.
Έτσι λένε τον γιο μου.
Γεια σου, Μπένι!
Τα έχει συνηθίσει τα εστιατόρια;
Ναι, περνάει πολύ χρόνο εδώ.
-Είναι η μασκότ. -Το αφεντικό, βασικά.
Ποιος δεν θα ήθελε τέτοιον σκύλο;
Ο Ράφα μεγάλωσε στη Βραζιλία και η Μαλίνα στο Μεξικό.
Σπούδασαν μαζί.
-Ήμασταν συμφοιτητές. -Τι ωραία.
Μείναμε για λίγο στη Νέα Υόρκη.
Κατέληξε μπροστά. Εγώ έμεινα στην κουζίνα.
Δούλεψαν μαζί στη Χώρα των Βάσκων στην Ισπανία.
Από εκεί προέρχεται το όνομα του εστιατορίου.
"Lasai" σημαίνει "ήρεμος".
Θέλουν να με κάνουν να νιώσω πολύ lasai.
Ξεκινάμε με καϊπιρίνια.
-Στην υγειά μας. -Στην υγειά της πρώτης σου φοράς εδώ.
Περνάω υπέροχα.
-Κι ακόμη καλύτερα τώρα. -Τέλεια.
-Πολύ καλό. -Ναι.
Είχαν καϊπιρίνια σε διάφορες γεύσεις.
Ήπια με φρούτα του πάθους. Με λάιμ.
Και κάτι άλλο.
Να το πρόβλημα με την καϊπιρίνια.
Ξεχνάς τι είχε μέσα.
Πάγο, κασάσα και λίγη ζάχαρη.
-Το φρούτο που δοκίμασες. -Το είδα στην αγορά.
Ναι, είναι η εποχή του.
-Είναι πολύ καλό. -Θυμίζει ροδάκινο.
-Να τι θα κάνουμε. -Ναι.
Εδώ έχουμε πανσέτα.
Πάρε λίγο και φάε.
Είναι σαν χαμόν.
Συνέχισε να τρως.
Δεν χρειάζομαι παρότρυνση.
-Αυτό εδώ; -Τραγανές γλυκοπατάτες.
Γεμιστές με κρέμα φιστικιού.
Σαν τυχερό μπισκότο από κινέζικο εστιατόριο.
Χωρίς χαρτάκι μέσα.
Έχετε φιστικοβούτυρο, πολύ καλύτερο.
Ο μπαμπάς μου έφαγε εδώ χθες.
Έφαγε ένα πιάτο μας και είπε
"Γιατί δεν το κρατάτε στο μενού; Είναι το καλύτερό σας".
Αλλάζουμε τα πιάτα μας κάθε μέρα.
Οπότε, πάντα…
-Πάντα συγχύζετε κάποιον. -Ναι.
Ακόμη δεν δοκίμασα το επόμενο πιάτο, μα θυμώνω που δεν θα το κρατήσει.
Αβοκάντο. Συνηθισμένο εδώ.
Γαρίδες από την περιοχή κι ένα μικρό φύλλο, το πεσίνο.
Σημαίνει "μικρό ψάρι".
Η γεύση θυμίζει λίγο ψάρι.
-Ναι. -Είναι εξαιρετικό.
Με ρωτάνε τι με εμπνέει.
Θέλουν να ξέρουν την ιστορία μου.
Λέω "Μου θύμισε τη μυρωδιά από το σπίτι της γιαγιάς".
Πάντα αυτό είναι, η γιαγιά. Βέβαια,
κάποιες δεν θα μαγειρεύουν καλά.
"Μαγειρεύω σαν τη γιαγιά". Κι αν μαγείρευε χάλια;
Να και το κόκκινο. Σοβαρεύει το πράγμα.
Tim-tim. Στην υγειά μας.
Κι απόγευμα, μάλιστα.
Πανσέτα. Κι αυτό είναι το καλύτερο.
Σάλτσα από χοιρινό κεφάλι.
Ούτε κρασί, ούτε λαχανικά, ούτε κρεμμύδια.
Σαν καραμέλα.
-Πράγματι. -Συγγνώμη, Μπένι.
Μην κοιτάς.
Πολύ μαλακό.
Τα παντζάρια είναι από τον κήπο μας.
Ευχαριστώ.
Μπένι, δεν ξέρεις τι χάνεις.
Έλα τώρα. Θα βγάλεις αυτό από το μενού;
Όπως πάντα.
Αυτό! Πρέπει να έρθετε πριν το βγάλουν από το μενού.
Για δείτε.
Να τα μας.
Ξεχωριστός καλεσμένος!
Έμι. Έλα να χαιρετήσεις.
Πες γεια.
Γεια σου, Έμι.
Μιλάει κυρίως πορτογαλικά και ισπανικά,
αλλά έμαθε να λέει "γεια" και "αντίο" στα αγγλικά.
Γεια!
Πες γεια.
Πώς είναι τα δάχτυλα σήμερα; Νόστιμα; Αμάν!
Σοκολάτα.
Έμι!
Τάισε εμένα.
-Θα έτρωγα. Έμι. -Έμι.
Ναι;
-Ορίστε. Κάν' το. -Ναι.
Ναι!
Αυτό είναι. Αυτό είναι το μυστικό.
Θες να παλέψουμε;
Πάμε σε ένα από τα πιο δημοφιλή μέρη του Ρίο.
Είμαστε στο Confeitaria Colombo.
Υπάρχει από το 1894.
Είναι ένα τεράστιο παλάτι.
Εδώ θα βρείτε υπέροχα αρτοσκευάσματα και διάφορα γλυκά.
Οι κάτοικοι του Ρίο λέγονται Καριόκα.
Θέλετε λίγο;
Κι αυτό είναι το τέλειο μέρος να τους γνωρίσεις.
-Θέλεις γλυκό; Σ' αρέσει το… -Όλα μ' αρέσουν.
-Σ' αρέσουν όλα; -Ναι!
-Αυτό σ' αρέσει; -Τι είναι;
Δεν ξέρω. Για να δούμε την αντίδρασή σου.
Ωραίο είναι.
Ευχαριστώ.
Είσαι και ο πρώτος.
-Μπορώ να σε φιλήσω; -Ναι.
Εντάξει.
Γεια σας!
Είναι το καλύτερο μέρος!
Το Ρίο είναι σε τροπική χώρα. Κι αυτό δεν σε αφήνουν να το ξεχάσεις.
Δείτε αυτό το πάρκο. Είναι το δημόσιο πάρκο τους.
Αλλά είσαι σε τροπικό δάσος!
Μπήκα σε μια σπηλιά που δεν ήξερα τι ήταν.
Είναι ενυδρείο και βλέπεις πιράνχας!
Περπατάς στα μονοπάτια κι ακούς κάτι.
Είναι…
μαϊμούδες!
Ρίτσαρντ, κατέβα από κει!
Και τώρα πηγαίνω στο Aconchego Carioca.
"Aconchego" σημαίνει άνετος ή φιλικός, όπως ο τύπος που θα συναντήσω.
Να τος ο κύριος Φιλ!
-Χαίρομαι που σε γνωρίζω. -Κι εγώ.
Ο Γκούγκα Χόσα είναι διάσημος εδώ. Έχει εκπομπή. Μεγάλος σεφ.
Ερευνάς την κουλτούρα του φαγητού, έτσι;
Ήμουν ερωτευμένος με το φαγητό από μικρός.
Ήθελα να μάθω περισσότερα για τις ρίζες του φαγητού,
για την προέλευσή του.
Το καλό στη Βραζιλία είναι…
-Hola! -Αυτό εδώ.
Ναι.
Μου γνωρίζει κάποιες μοντέρνες εκδοχές
κλασικών πιάτων, όπως τα μπαλάκια φεζοάδα.
Ναι! Έχουν μπαλάκια φεζοάδα.
Ίσως χρειάζονται γιατρό.
Αυτό είναι το εθνικό μας πιάτο που έγινε μπολίνιο.
Κάτι σαν ντάμπλινγκ.
Στιφάδο σε μπαλάκι.
Μπαλάκι, ναι.
Στην υγειά μας.
Πεντανόστιμο.
Το βραζιλιάνικο φαγητό είναι ιδιαίτερα ποικιλόμορφο.
Η συνεισφορά των Αφρικανών που ήρθαν εδώ ως σκλάβοι
είναι εμφανής στην κουζίνα.
Όταν οι Αφρικανοί σταμάτησαν να είναι σκλάβοι,
άρχισαν να συγκεντρώνονται.
-Είχαν μέρη αντίστασης. -Ωραία.
Άνθρωποι από την Ολλανδία και τη Γαλλία και ιθαγενείς
ήθελαν να αντισταθούν.
-Ναι. -Εκεί ξεκίνησε το βραζιλιάνικο φαγητό.
Πρώτα εκεί, ελεύθεροι άνθρωποι κάθισαν γύρω από τη φωτιά
και είπαν "Τι τρώμε;"
Κάθονταν γύρω από τη φωτιά κι έτρωγαν τις διάφορες συνεισφορές.
-Ναι! -Να η κουλτούρα.
Μάλλον έτσι ξεκίνησε η βραζιλιάνικη κουλτούρα.
Θεέ μου!
-Και τώρα… μπουμ, μπουμ. -Μ' αρέσει.
-Να σου φτιάξω ένα; -Ναι!
Ωραία. Κάνουμε ένα… μπουμ.
-Παράδεισος. -Έχει γαρίδες, όχι μόνο σάλτσα.
Στη Βραζιλία, δεν γίνεται να μη βάλεις γαρίδες σε σάλτσα γαρίδας.
-Θα προκαλούσες χάος. -Ευχαριστώ.
Είναι από ρίζα μάνιοκ. Την τρώνε όλοι.
Είμαι μανιακός με τη μάνιοκ.
Μάνιοκ…
Μανιακός.
Να κάνω κάτι που κάνεις κι εσύ;
Ναι.
-Αυτό για σένα. -Τι;
Έλα, Ρίτσαρντ.
-Γιατί; -Δοκίμασέ το. Έλα.
Θεέ μου!
Hola!
Ο Γκούγκα ειδικεύεται στο φαγητό της βορειοανατολικής Βραζιλίας,
όπως αυτό εδώ με τα ψητά τυριά, το παστό κρέας και το κρεμμύδι.
Δεν το χορταίνω.
Καλό, έτσι; Φαγητό της παρηγοριάς.
Χριστέ μου!
-Παϊδάκια με γκουάβα. -Ναι.
Και παστέλ από ανγκού.
-Κάτι σαν καλαμποκάλευρο. -Ωραία.
Και μέσα έχει τυρί.
Τέλεια! Το τυρί είναι πάντα καλό.
-Φανταστική σάλτσα. -Τέλεια.
-Τη βάζω χωρίς σκέψη. -Ναι.
-Ταιριάζει πολύ. -Σαν σάλτσα μπάρμπεκιου.
Είναι φρουτώδης. Βάζουμε φρούτα σε διάφορα πράγματα.
-Έχετε πολλά φρούτα. -Πράγματι.
-Τι να κάνετε; -Θεέ μου!
Ώρα για επιδόρπιο. Αυτό είναι άλλη εκδοχή
ενός βραζιλιάνικου γλυκίσματος με τυρί και γκουάβα.
Το λένε "Ρωμαίος και Ιουλιέτα".
Όμως, η μόνη τραγωδία εδώ είναι ότι δεν μου φτάνει.
-Καλό αυτό. -Ναι.
Δεν θα το έπαιρνα μόνος μου.
-Είναι τόσο απλό. -Δεν είναι; Τηγανητό τυρί με ζελέ.
Με ζελέ γκουάβα.
Πολύ νόστιμο.
Ελπίζω να έκαναν όλοι ό,τι κάνω τώρα.
-Να σε εμπιστεύονταν. -Ναι.
Είμαστε σε ένα μέρος που κάνει κάτι που δεν έχω δοκιμάσει.
-Εμπιστευτείτε τους ντόπιους. -Κανονικά, θα έπαιρνα κάτι γνώριμο.
-Για να μην απογοητευτώ. -Σωστά.
Πηγαίνετε κάπου με κάποιον που ξέρει
κι αφήστε τον να οδηγήσει.
Εσείς θα είστε συνοδηγοί με ανοιχτό στόμα.
-Σαν σκυλιά στο παράθυρο. -Ναι.
Σαν εμένα.
Αν έρθεις στο Ρίο, σίγουρα θα προσέξεις τις φαβέλες.
Στους λόφους και τα φαράγγια.
Οι πρώτες φαβέλες φτιάχτηκαν στις αρχές του 20ού αιώνα
για τους Καριόκα που δεν είχαν λεφτά να ζήσουν αλλού.
Σήμερα στεγάζουν το ένα τέταρτο του πληθυσμού της πόλης.
Κι ενώ είναι γενικά φτωχές,
είναι γεμάτες από τη ζωή και την κουλτούρα της πόλης.
Θα πάω στο Na Minha Casa με τη σεφ Φλάβια Κουαρέσμα.
Θα συναντήσουμε κάποιον που αλλάζει τη ζωή νέων που ζουν σε φαβέλες.
-Hola. -Γεια.
Ο σεφ Ζοάο Ντιαμάντε έφτιαξε ένα πρόγραμμα που δίνει σε παιδιά από φαβέλες
πρόσβαση σε μαθήματα μαγειρικής.
Το επώνυμό του σημαίνει "διαμάντι" στα πορτογαλικά,
οπότε το πρόγραμμα λέγεται "Διαμάντια στην Κουζίνα".
Η σύζυγός του.
-Χαίρω πολύ. -Γεια.
Πώς γνωρίστηκαν;
-Γνωριστήκατε πολύ μικροί. -Ναι.
Από τον χορό. Είναι καλός χορευτής. Έτσι γνωρίστηκαν.
-Αλήθεια; -Ναι.
Πες μου για αυτό το μέρος.
Όταν ξεκίνησε, σκέφτηκε…
"Πώς θα βοηθήσω τους ανθρώπους από τις φαβέλες;"
Ναι.
Ήθελε να τους δώσει μια ευκαιρία.
-Ναι. -Επειδή γεννήθηκε σε φαβέλα ο ίδιος.
Πολλοί φίλοι πήραν τον κακό τον δρόμο,
πολλοί πέθαναν λόγω κοινωνικών προβλημάτων.
Κι όταν ξεκίνησε τη μαγειρική, είπε
"Μπορεί να αλλάξει πολλές ζωές".
Τους μαθαίνει να είναι καλοί άνθρωποι.
Τους δείχνει τον κόσμο και τι μπορούν να κάνουν.
Αυτοί εδώ είχαν πάρει μέρος στο πρόγραμμα;
Ναι. Η κοπέλα ήταν στην τρίτη ομάδα
και τώρα είναι βοηθός σεφ.
Κι ο νεαρός;
Είναι σπουδαστής Γαστρονομίας.
-Πώς σε λένε; -Πρισίλα.
Πρισίλα.
Βινίσιους.
Θα είσαι πολύ περήφανος για όσους παίρνουν μέρος.
Τους ζητάει μόνο να μοιράζονται ό,τι μαθαίνουν.
-Με όλους. -Να ανταποδώσουν.
-Να το μοιραστούν. -Ναι.
Όπως το φαγητό που μοιραζόμαστε.
Τέλεια τα αυγά.
Πρέπει να δοκιμάσεις το πολβίλιο. Είναι με τυρί.
Ναι.
-Έχει λίγο τυρί μέσα. -Ακριβώς.
Τέλεια.
Τι είναι αυτό;
Βραζιλιάνικο τυρί κρέμα.
Να το αλείψω;
-Φυσικά. -Γιατί όχι;
Όταν αγοράζεις μπρι από μαγαζί και το παίρνεις σπίτι,
δεν αρχίζει να λιώνει μετά από λίγο;
Αυτό το λιωμένο μπρι, που το αλείφεις έτσι…
Αυτό είχε μέσα.
Είναι το τυρί κρέμα τους.
Το λατρεύω. Μπορώ να αγοράσω;
Για να μας το πάρεις;
Πώς λέγεται; Για να το βρω στο μαγαζί.
Ρεκεζάο.
Καλύτερα να το γράψεις.
-Το αλείφετε ποτέ εδώ; -Όχι, ποτέ.
Ίσως να εφεύρω κάτι.
-Maravilhosa. -Παρακαλώ.
Είναι κέικ καλαμποκιού, γκογιαμπάντα.
Το λέμε γκογιαμπάντα.
Λατρεύω τα μάτια του όταν κάνει…
Τόσο φρέσκο και ελαφρύ.
Χθες το βράδυ ήπια ουίσκι με νερό καρύδας.
Όχι!
-Ιδιοφυές. -Τέλεια.
Ωραίο κοκτέιλ.
Κάνει και το σώμα σου να…
Με το ουίσκι.
Ναι, και μετά χορεύεις και γνωρίζεις τη γυναίκα σου.
-Για αυτό είναι σημαντικό το φαγητό. -Ναι, πάντα.
Και είναι πολύ σημαντικό για αυτόν,
επειδή έχασε τόσους φίλους λόγω προβλημάτων με τα ναρκωτικά.
Τους τιμάς κάνοντας κάτι όμορφο.
Για μένα, είναι μια μορφή τέχνης.
Είναι ο τρόπος μας να εκφράσουμε τα συναισθήματά μας,
την αγάπη μας, ακόμη και την αγανάκτησή μας.
Είτε είναι πίνακας ή γλυπτό είτε είναι αυγά.
Κάνει… Δεν ξέρω πώς είναι στα αγγλικά.
Όταν έχεις ένα διαμάντι και κάνεις έτσι.
-Το κατεργάζεσαι. -Το κατεργάζεσαι.
Ο Ζοάο κατεργάζεται διαμάντια στις κουζίνες του Ρίο ντε Τζανέιρο.
-Έχετε διαμάντια παντού. -Ναι.
Γυρνάς και τα βλέπεις.
Έτυχε να πετύχουμε την έναρξη του Καρναβαλιού.
Είναι τεράστια γιορτή. Κι όταν λέω "τεράστια γιορτή",
εννοώ ότι εκατοντάδες χιλιάδες άνθρωποι συγκεντρώνονται στην Παραλία Κοπακαμπάνα.
Δεν έχω ξαναδεί κάτι τέτοιο.
Η Βραζιλία είναι η μεγαλύτερη καθολική χώρα.
Το Καρναβάλι είναι σαν το Μάρντι Γκρα. Η εποχή των πάρτι πριν τη Σαρακοστή.
ΕΙΡΗΝΗ
Τόσο διασκεδαστικό και φιλικό.
Για τον κόσμο σάς είπα;
Θα έλεγα ότι είμαι ό,τι πιο άσχημο στη Βραζιλία.
Μόνο με έναν τρόπο χαλαρώνεις μετά. Ώρα για σνακ.
Πάμε στο Bar Do David.
Ο Νταβίντ και η κόρη του, η Γκάμπι.
Θα φάω πολλά σνακ.
Κάτι που τροφοδοτεί την απλή ζωή των Καριόκα
είναι αυτά τα μικρά μπαρ, τα μποτέκος.
Χαλαρά μαγαζιά που λειτουργούν και στον δρόμο,
όπου σερβίρουν ποτά και καλό φαγητό.
Τα παίρνουν πολύ σοβαρά.
Κάνουν μέχρι και διαγωνισμούς φαγητού μεταξύ τους.
Κι αυτό εδώ το μαγαζί έχει νικήσει κιόλας.
Είναι πανέμορφο.
Αυτό είναι σαλάτα θαλασσινών.
Σαλάτα θαλασσινών.
-Με λευκά φασόλια. -Ναι.
-Μας έδωσε την πρωτιά. -Αλήθεια;
Σε έναν διαγωνισμό εδώ, στο Ρίο, για το καλύτερο φαγητό στη Βραζιλία.
-Σ' αρέσει; -Πολύ. Ναι.
Πάμε.
-Αυτό έχει μπέικον. -Ναι.
-Βοδινό… -Ναι.
Και…
Καλαμπόκι με τυρί και καπνιστό βοδινό.
Ωραίο!
Ναι, είναι το αγαπημένο μου εδώ.
Όλα αυτά θα ήταν πολύ δημοφιλή στις ΗΠΑ.
Ναι;
Ναι, ο κόσμος λατρεύει φαγητά που είναι σαν μπέργκερ.
Είναι διασκεδαστικό να τρως με τα χέρια.
Πάρτι!
Να και τα παϊδάκια.
-Θέλω το μεγάλο. -Είναι πολύ καλά.
-Καλό; -Χαμόν!
Κάποιος να το θυμάται.
Σάλσα ανανά σε σιγοψημένα χοιρινά παϊδάκια.
-Έλα δω! -Έλα, σε παρακαλώ.
-Καλή απόλαυση. -Ευχαριστώ.
-Είναι παράδεισος. -Ακριβώς.
Παράδεισος είναι να περπατάς ημίγυμνος στον δρόμο
και να τρως αυτό, έτσι;
-Ναι. -Ναι.
Οι άνθρωποι του Ρίο δεν έχουν κολλήματα με το σώμα τους.
-Πώς σε λένε; -Φελίπε.
-Τι; -Φελίπε.
Ξέρεις πώς με λένε;
Φελίπε;
-Σ' αρέσουν τα καυτερά; -Ναι.
Σου έδωσα πολλά.
Καλά φαίνεσαι.
Οι Φίλιπ είναι δυνατοί.
Κοπακαμπάνα, Ιπανέμα. Τα έχουμε ακούσει όλοι αυτά τα ονόματα.
Είναι οι βασικές παραλίες στην καρδιά του Ρίο.
Όλοι εδώ ζουν στην παραλία. Άλλοι ερχόμαστε εδώ για να πεθάνουμε.
-Σερφ SUP. -Ναι.
-Έχεις ξανακάνει; -Όχι.
Δεν πάει σε όλους τέτοιο καπέλο.
Και σίγουρα ούτε εμένα μου πάει.
Πρώτα πρέπει να βρεις την ισορροπία σου στη σανίδα.
Γεννήθηκα χωρίς δύο πράγματα, ισορροπία και πισινό.
Η ισορροπία σου πρέπει να είναι εδώ.
Στη μέση. Ένα, δύο, τρία, εντάξει;
-Εντάξει. -Εντάξει; Ωραία. Εύκολο.
-Πάμε! -Αυτό ήταν όλο κι όλο το μάθημα;
Καλά, αντίο, παιδιά.
Δραματική μουσική.
Εντάξει.
Πρόσεχε.
-Προς τα κει. -Προς τα πού;
Για δείτε. Είμαι κανονικός Βραζιλιάνος.
Θεέ μου. Ηλίθιε Ρίτσαρντ.
Καλώς ήρθες στο Ρίο.
Την επόμενη φορά, θα πάρω βάρκα.
Δεν ξέρω πώς θα το ξεπεράσω αυτό.
Περιμένετε, ξέρω. Μπραντς!
Λίγο προσούτο ντι Πάρμα.
Το σημαντικό είναι το στρώμα λίπους.
"Το στρώμα λίπους".
Όλο και μεγαλώνει αυτό το στρώμα.
Πουπούνια, από φοινικοειδή.
Πουπούνια! Μην κοροϊδεύετε την πουπούνια.
Πουπούνια.
Χιλιανός σολομός με μπανάνα.
-Θα μου διαλέξεις ένα ωραίο κομμάτι; -Ναι.
Θα έρχεσαι μαζί μου σε μπουφέδες;
Πολύ ωραία η κηρήθρα.
Προβολόνε.
Obrigado.
Αυτό είναι.
Θυμάστε το Bar Do David;
Μάλλον κάτι έχει αυτός ο δρόμος,
γιατί ακριβώς δίπλα στο Bar Do David
είναι το διάσημο Cervantes με τα σάντουιτς.
Γιατί είναι διάσημο;
Να γιατί.
Ο κόσμος έρχεται αργά το βράδυ,
μετά από ώρες ποτού,
για να ηρεμήσει λίγο με αυτά τα χορταστικά σάντουιτς.
Εγώ πήγα κατευθείαν στα σάντουιτς.
Ο νέος κολλητός μου, ο Γκούγκα, θα με βοηθήσει και πάλι.
Θα πάρουμε τη σπεσιαλιτέ…
Δεν ξέρω πορτογαλικά, μα αυτό το κατάλαβα.
"Θέλετε κατάλογο;" "Όχι βέβαια.
Πόσο καιρό έρχομαι; Με προσβάλλεις".
Τρελός είσαι;
Θα πάρουμε τη σπεσιαλιτέ. Φιλέ μινιόν με πατέ.
-Φουά γκρα. -Φουά γκρα.
Όχι, είναι συκώτι κοτόπουλου. Με ανανά.
-Καλός συνδυασμός. -Σίγουρα.
Δίπλα έφαγα παϊδάκια με ανανά. Απίστευτα.
-Πήγες και δίπλα; -Ναι, πάω σε όλο τον δρόμο.
Γεια σου!
-Θα χρειαστείς καλές χαρτοπετσέτες. -Καλές χαρτοπετσέτες. Δείτε.
Το βλέπετε όλοι;
Ελπίζω να το βλέπετε, δεν θα υπάρχει για πολύ ακόμη.
-Φοβερό σάντουιτς. -Ναι.
Τρώγεται και για πρωινό. Αν πας στο…
-Υγιεινό πρωινό. -Βγαίνεις το βράδυ,
και μερικές φορές στο Ρίο η νύχτα τελειώνει στις 9 ή 10 το πρωί.
-Αλήθεια; -Κι έρχεσαι εδώ,
τρως ένα σάντουιτς και πηγαίνεις για μεσημεριανό ύπνο.
-Αν δεν δουλεύεις, δηλαδή. -Ναι, το Σάββατο.
Ίσως και τη Δευτέρα. Όχι τη Δευτέρα.
-Βάλε και τσίλι. -Τσίλι.
Πολύ έβαλες.
-Πολύ; -Ναι.
-Ρίτσαρντ. -Θα βάλω κι εγώ.
Σε παρακαλώ.
Πάμε.
Θεέ μου.
Σε παρακαλώ, μην πεθάνεις.
-Το λευκό… -Πολύ καλό.
Ανανάς σε σάντουιτς.
Γεια σας!
Γεια.
Είμαι στο Ρίο ντε Τζανέιρο.
Είναι από τα πιο εντυπωσιακά μέρη που έχω δει ποτέ.
Βλέπω φωτογραφίες. Πολύ όμορφο.
Δεν είναι;
Βουνά, θάλασσα. Τι άλλο χρειάζεσαι;
Τι άλλο χρειάζεσαι; Πρέπει να γίνει το σύνθημά τους.
"Ρίο ντε Τζανέιρο. Τι άλλο χρειάζεσαι;"
Για δείτε τι έχω εδώ.
Δείτε τι μου έφεραν. Είναι σπεσιαλιτέ.
Είναι μπριγκαντέιρο.
Στα πορτογαλικά σημαίνει "σούπερ μπάλα με φατζ".
Σοκολάτα είναι;
Είναι τρελά μαλακό
με σοκολατένια τρούφα επάνω.
Θεέ μου, είναι τέλειο.
Τυρόψωμο.
Τυρόψωμο;
Ναι.
Μόνικα, θα σου φέρω κάτι.
Έχεις δοκιμάσει ποτέ κασάσα;
Ποτό είναι;
Ξέρω τον δρόμο για την καρδιά της. Περνάει από ένα μπουκάλι.
Αυτό εδώ είναι άλλο πράγμα!
Πήγαμε στην Ακαδημία της Κασάσα.
-Ο παράδεισός σου. -Η καλύτερη ακαδημία.
-Ναι, για σένα. -Από τι φτιάχνεται;
Από ζαχαροκάλαμο. Είναι σαν ρούμι αλλά πιο ελαφρύ.
Μπορείς να πιεις και τρία ποτήρια
σαν να 'ναι παντς με χυμό. Και μετά πεθαίνεις.
Σε χτυπάει αργότερα,
σαν κλέφτης που σε κλέβει μες στη νύχτα.
Το νιώθεις πραγματικά.
Έχουμε ανέκδοτο σήμερα;
Έχω μια ιστορία με…
Είναι το ανέκδοτο με την παραλία.
"Με την παραλία".
"Το ανέκδοτο με την παραλία". Έχει αρχείο.
"Πού είναι; Στο Ρίο. Έχουν παραλία εκεί;
Ξέρω τι θα πω".
Μια μητέρα παίζει στην παραλία με το παιδί της.
Ξαφνικά, έρχεται ένα μεγάλο κύμα
και παίρνει το παιδί από την παραλία.
Η μητέρα μες στην υστερία της προσεύχεται στον Θεό.
"Θεέ μου, σε παρακαλώ, είναι ο μοναχογιός μου!
Θα προσεύχομαι κάθε μέρα. Δώσ' τον μου πίσω, σε παρακαλώ".
Λίγα λεπτά αργότερα, το κύμα επέστρεψε.
Και μαζί και το παιδί.
Η μητέρα ήταν πολύ χαρούμενη. "Ευχαριστώ, Θεέ μου.
Θα τηρήσω την υπόσχεσή μου.
Κάτι τελευταίο.
Το καπέλο του πού είναι;"
Αυτό είναι…
Είναι καλό ανέκδοτο.
Χαιρόμαστε που περνάς τόσο καλά.
Το αγαπημένο μου ήταν που σε είδα να χορεύεις.
Είμαι φοβερός χορευτής.
-Έτσι, μπαμπά; -Είσαι.
Έτσι κι έτσι.
-Λοιπόν, τα λέμε. -Γεια σας!
Προτού φύγω, έχω μία ερώτηση να σας κάνω.
Σας αρέσει το κρέας;
Έχετε πάει σε τσουρασκαρία;
Είναι σαν τεράστιο μπάρμπεκιου.
Εδώ διάφορα κρέατα σουβλίζονται πάνω από φωτιά και κάρβουνα
με μόνο αλάτι για καρύκευμα Η τέλεια ομαδική δραστηριότητα
και η καλύτερη επιλογή για το τελευταίο γεύμα στο Ρίο.
-Πώς είσαι; -Όλα καλά.
Χαίρομαι που σας ξαναβλέπω.
Επανένωση. Αποχαιρετισμός. Αυλαία για τους υπόλοιπους.
-Γεια σου. -Χαίρομαι που σε βλέπω.
Λοιπόν, ποιος πεινάει;
-Εμείς. -Όλοι.
Για αρχή, έχουν μπουφέ σαλάτας, για να νομίζεις ότι τρως υγιεινά.
Όταν είμαι σε τέτοιο μαγαζί, δεν με νοιάζουν τα λαχανικά.
Ένα καρότο.
Καλά, θα φάω λίγο μπρόκολο.
Saúde!
-Στην υγειά μας! -Saúde!
Δείτε τη θέα μας.
Ξέρεις για αυτό;
Ξέρω.
Είναι ένα μικρό σουβέρ. Όταν είσαι έτοιμος για το κρέας,
το γυρνάς στην πράσινη πλευρά.
Όσο φαίνεται η πράσινη πλευρά, θα σου φέρνουν κρέας.
-Το γυρνάω. -Κι εγώ.
-Πράσινο. Ξεκινάμε. -Όλοι μαζί.
Προϋπήρχε των φαναριών άραγε;
Το πιάτο μου είναι γεμάτο. Ένα λεπτό. Έχω…
Το πιάτο μου είναι γεμάτο χαζά λαχανικά.
Γεια.
Κόβεις με το μαχαίρι ή παίρνεις με την τσιμπίδα.
Δεν θα ξαναδείτε τόσο κρέας μαζί.
-Γρήγορο. -Λατρεύω το κοτόπουλο.
-Είσαι σίγουρος; -Είμαι.
-Είναι τόσο… Όχι. -Τίποτα.
Κι αν μ' αρέσει;
Ένα λεπτό.
Είναι πολύ καλό.
Αφήνουμε χώρο για το καλύτερο. Το αστέρι της παράστασης.
Δεν είμαι και πολύ έξυπνος.
Μπριζόλα τόμαχοκ. Μ' αρέσεις.
Πανέμορφο.
-Διάσημη βραζιλιάνικη κοπή. -Πικάνια;
-Πικάνια. -Ναι, κάτι μου θύμισε.
Πολύ ωραίο.
Obrigado.
Για δείτε με.
Τα παϊδάκια. Ναι!
"Ταΐστε τον Φιλ".
Το κάνουν ήδη.
Πολλά πράγματα. Περιμένουμε πολλά ακόμη;
-Ναι, πολλά. -Ναι.
Συνήθως, μετά από τέτοιο γεύμα,
ξαπλώνω στο ταξί κρατώντας το στομάχι μου
και σκέφτομαι "Δεν έπρεπε να φάω τόσο".
Ορίστε. Αρνίσια ωμοπλάτη.
-Δεν είναι το αρνί… -Δεν είναι αυτό που θες.
-Το καρέ αρνιού. -Εντάξει.
Για δείτε.
Ναι! Αρκετά.
Πέρασες με κόκκινο.
Ο χρόνος μου στο Ρίο μού έδειξε πολλά,
αλλά ένα πράγμα ξεχωρίζει.
Όσο κι αν λατρεύω το τοπίο, το περιβάλλον,
τα συναισθήματα,
οι άνθρωποι είναι που ξεχωρίζουν.
Όπως πάντα.
Κι όχι μόνο λόγω της ομορφιάς τους,
αλλά και λόγω του πνεύματός τους,
του χαμόγελού τους.
Έκανα φίλους αμέσως εδώ.
Αυτό είναι το μυστικό της ζωής. Οι φίλοι.
-Τρώτε. -Εις υγείαν.
-Εντάξει. -Πάντα.
-Εις υγείαν.
Στην υγειά των φίλων.
-Πάλι; Από την αρχή; -Τι άλλο έχουν;
Στο τραπέζι έλα κάτσε μαζί
Άμα είσαι γελαστός, πεινασμένος Θέλεις και μπορείς κι εσύ
Να δεις πώς το να μοιραστείς ψωμί
Σε φιλία μπορεί να οδηγήσει πολύ γερή
Θα σας έρθει οδικώς
Ή και αεροπορικώς
Θα τα πει τραγουδιστά
Ή λίγο χορευτικά
Μαζί σας θα γελάσει
Μαζί σας θα κλάψει
Μόνο μία χάρη σάς ζητά
Κάποιος να ταΐσει
Αν μπορεί κάποιος, παιδιά Να ταΐσει τον Φιλ, τελικά
Τώρα, ας τον ταΐσει κάποιος πια
Υποτιτλισμός: Νίκος Σταματουλάκης